kardosdrur/scandi-wiki huggingface dataset:
Khambaoprøret i 1934

Khamba-oprøret i 1934 var et oprør i de vestlige områder af Kham i Xikang mod den tibetanske regering og den sichuanske krigsherre Liu Wenhui. Det bestod af Khamba-stammefolk ledet af familien Pandatsang; to brødre i familien, Pandatsang Togbye og Pandatsang Rapga, var ledende i oprøret.

Opstand 

Pandatsang var en yderst rig Khampa-handelsfamilie med stor indflydelse i Kham. Familielederen var Nyigyal. Familiens tjenere sagde ofte "Sa spang mda 'gnam spang mda" "Jorden er Pangda, himlen er Pangdas." og "Jeg er forbundet med Pangda, hvad vil du gøre ved mig?". De stod bag oprøret mod Lhasa i 1934 og Tibets Forberingsparti.

Oprørets bagmand var Pandastang Togbye fra den rige og magtfulde Kham Pandatsang-familie.

Pandatsang Rapga var broder til Pandastang Togbye (også stavet Topgyay), som var en nær ven til Thubten Kunphela, som var fra Nyemo-området, der ligger mellem Shigatse og Lhasa, i Ü-Tsang. Delvist på grund af vrede over Kunphelas fald fra magten efter den 13. Dalai Lama Thubten Gyatsos død i 1934, organiserede Togbye et oprør mod den tibetanske regering i de områder, de kontrollerede i den vestlige del af Kham (det var omkring en tredjedel af hele Kham-regionen). Hans broder havde militær kontrol, mens Rapga var mere en "forsker". De havde til formål at i sidste ende angribe Lhasa, men måtte tage Chamdo først.

Han gjorde det i troen på, at mange munke fra Kham med oprindelse i de store klostre nær Lhasa ville støtte ham i dette projekt. Den tibetanske regering vidste, at oprøret stammede fra Kham-området. Hans bolig i Lhasa blev konfiskeret, men i sidste ende skete der forhandlinger. Årsagen var, at familien var den største eksportør af tibetansk uld til udlandet, og enhver yderligere hændelse kunne påvirke rådighedsmidler. Som følge af forhandlingsresultatet fulgte familiemedlemmerne ikke oprørene yderligere op.

Mens Kham-oprørerne flygtede fra de tibetanske regeringsstyrker, blev de tvunget til kamp mod både krigsherren i Sichuan, Liu Wenhui, og de kinesiske kommunistiske partistyrker, der var undervejs på Den lange march.

Rapga flygtede fra Kham til Kalimpong via Kanting og Nanking efter, at opstanden mislykkedes.

Grey Tuttle, en assisterende professor i moderne tibetanske studier, mener, at det var muligt, at Rapga "var en overbevist tilhænger af Sun Yat Sens politiske ideologi og havde oversat nogle af Suns vigtigere skrifter til tibetansk" under dette oprør.

Noter 

Tibets historie
Sygeplejeskolen

Sygeplejeskolen er en dansk drama-serie fra 2018, som er skrevet af Claudia Boderke og Lars Mering og produceret af SF Studios for TV 2 Charlie. Serien havde premiere på TV 2 Charlie den 21. oktober 2018 og består indtil videre af fire sæsoner med 24 afsnit á 40 minutters varighed, med en femte sæson bekræftet med premiere i 2022.

Serien er inspireret af tiden efter 2. verdenskrig, hvor Danmarks sygehuse led under en stor mangel på sygeplejersker, og Rigshospitalet derfor indledte et forsøg, hvor man tillod mandlige studerende ind på sygeplejerskeuddannelsen. Serien følger det fiktive Fredenslund Sygehus, der modtager sin første årgang bestående af både kvindelige- og mandlige studerende, og serien følger hverdagen mellem de studerende og underviserne på sygehuset. Medvirkende i serien er bl.a. Molly Egelind, Jens Jørn Spottag, Benedikte Hansen, Anette Støvelbæk, Jesper Groth, Thue Ersted Rasmussen og Ulla Vejby.  

Serien er optaget på lokationer på Psykiatrisk Center Sct. Hans Hospital ved Roskilde.

Handling 
 
Serien foregår i 1950'ernes København. I en periode med stor mangel på sygeplejersker lader man på forsøgsbasis mænd blive optaget på uddannelsen. De mandlige sygeplejeskeelever er fanget mellem den ældre generetions fordomme om mandlige sygeplejeskeelever og deres egne ønsker om at yde det bedste for patienterne.

Medvirkende

Seertal 
Med ca. 500.000 seere tyder Sygeplejeskolens første sæson  på at være én af TV2 Charlies mest sete serier.

Referencer

Eksterne henvisninger 
 

Danske tv-serier fra 2010'erne
Danske tv-serier fra 2020'erne
TV 2-serier
Dramaserier fra Danmark
Torkel Weis-Fogh

Torkel Weis-Fogh (25. marts 1922 - 13. november 1975) var en dansk zoolog og professor på University of Cambridge og Københavns Universitet. Han er bedst kendt for sine bidrag til forståelse af insekters flyvning, særligt klap og slynge-mekanismen hos meget små insekter. James Lighthill kaldte dette Weis-Fogh mekanismen for opdrift.

Han blev født i Aarhus og blev uddannet på Københavns Universitet.

Hæder 
The Hanne and Torkel Weis-Fogh fond er navngivet efter ham.

Referencer 

Zoologer fra Danmark
Alumni fra Københavns Universitet
Professorer fra Københavns Universitet
Jørgen Gry

Jørgen Gry (født 19. maj 1915 i København, død 18. juli 1993 i Egebæksvang Sogn) var en dansk hockeyspiller, der deltog på det danske landshold ved OL 1936 i Berlin. Jørgen Gry spillede for Orient og opnåede i alt 4 landskampe i perioden 1932-1936.

Ved OL i 1936 blev Danmark delt nummer syv blandt de elleve deltagende hold efter nederlag i indledende runde til Tyskland og uafgjort mod Afghanistan samt nederlag i to placeringskampe mod henholdsvis Schweiz og Japan. Gry spillede i placeringskampen mod Schweiz.

Gry var direktør i ekviperingsbranchen.

Referencer 

Hockeyspillere fra Danmark
Deltagere for Danmark ved sommer-OL 1936
Otto Busch

Jens Otto Busch (født 16. august 1904 i København, død 13. januar 1983 i Fårevejle) var en dansk hockeyspiller, der deltog på det danske landshold ved OL 1928 i Amsterdam, 1936 i Berlin og 1948 i London. Otto Busch spillede først for Københavns Hockeyklub, senere for Skovshoved IF og opnåede i alt 17 landskampe i perioden 1925-1948.

Ved OL i 1928 blev Danmark delt nummer fem blandt de ni deltagende hold efter i indledende rundet at have vundet over Schweiz og Østrig samt tabt til Indien og Belgien. Dette var ikke nok til at avancere til slutspillet om medaljerne. Otto Busch spillede alle fire kampe.

Ved OL i 1936 blev Danmark delt nummer syv blandt de elleve deltagende hold efter nederlag i indledende runde til Tyskland og uafgjort mod Afghanistan samt nederlag i to placeringskampe mod henholdsvis Schweiz og Japan. Busch spillede her de to indledende kampe samt placeringskampen mod Schweiz; han scorede et enkelt mål i kampen mod Afghanistan.

Ved Buschs sidste OL-deltagelse i 1948 blev Danmark nummer 13 og sidst, og Otto Busch, som var den ældste på holdet med sine 43 år, spillede en enkelt kamp, nederlaget til Holland.

Referencer 

Hockeyspillere fra Danmark
Deltagere for Danmark ved sommer-OL 1928
Deltagere for Danmark ved sommer-OL 1936
Deltagere for Danmark ved sommer-OL 1948
Arne Blach

Arne Mollerup Blach (født 8. juli 1900 i København, død 11. juli 1977 i Helsingør) var en dansk hockeyspiller, der deltog på det danske landshold ved OL 1928 i Amsterdam og 1936 i Berlin. Blach spillede først for Københavns Hockeyklub, senere for Skovshoved IF og opnåede i alt 11 landskampe i perioden 1925-1936.

Ved OL i 1928 blev Danmark delt nummer fem blandt de ni deltagende hold efter i indledende rundet at have vundet over Schweiz og Østrig samt tabt til Indien og Belgien. Dette var ikke nok til at avancere til slutspillet om medaljerne. Arne Blach spillede alle fire kampe.

Ved OL i 1936 blev Danmark delt nummer syv blandt de elleve deltagende hold efter nederlag i indledende runde til Tyskland og uafgjort mod Afghanistan samt nederlag i to placeringskampe mod henholdsvis Schweiz og Japan. Blach spillede her i kampen mod Afghanistan.

Arne Blach stammede fra en hockeyfamilie, idet hans to storebrødre Ejvind og Svend Blach deltog på det danske hockeylandshold ved OL 1920, og senere blev hans søn, Preben ligeledes landsholdsspiller og deltog ved OL 1948.

Arne Blach blev udnævnt til årets spiller i Skovshoved i 1939, hvilket hans søn også blevet i 1943.

Referencer 

Hockeyspillere fra Danmark
Deltagere for Danmark ved sommer-OL 1928
Deltagere for Danmark ved sommer-OL 1936
DM i ishockey for kvinder 2018-19

DM i ishockey for kvinder 2018-19 var turneringen om det 29. DM i ishockey for kvinder. Turneringen havde deltagelse af seks hold, der først spiller en indledende runde i to regionalt opdelte puljer, hvorfra alle seks hold gik videre til DM-kvalifikationen, hvor der blev spillet om de to pladser i DM-finalen, der blev afgjort som en serie bedst af tre kampe. 

Mesterskabet blev vundet af Hvidovre Ishockey Klub, som i finaleserien besejrede Herlev Ishockey Klub med 2-1 i kampe efter at alle tre kampe i serien blev vundet af udeholdet. Den afgørende kamp blev spillet den 25. marts 2019 i Herlev, hvor Hvidovre IK vandt med 4-3. Det aførende mål blev scoret 7 minutter før tid af Sanne Just Jensen i power play.
Dermed vandt Hvidovre IK DM-titlen for femte sæson i træk og syvende gang i alt. Det var 11. år i træk, at DM-finalen var et opgør mellem Hvidovre IK og Herlev IK.

Bronzemedaljerne gik til Odense IK, der sluttede på tredjepladsen i DM-kvalifikationen. Det var fjerde gang inden for de seneste otte sæsoner, at fynboerne vandt DM-bronze.

Stillinger og resultater

Indledende runde

Øst 

Klubberne øst for Storebælt spillede om to pladser i DM-kvalifikationen. Turneringen havde deltagelse af to hold, der spillede en ottedobbelt-turnering alle-mod-alle, hvilket gav otte kampe til hvert hold.

Vest 

Klubberne vest for Storebælt spillede om fire pladser i DM-kvalifikationen. Turneringen havde deltagelse af fire hold, der spillede en firedobbelt-turnering alle-mod-alle, hvilket gav 12 kampe til hvert hold.

DM-kvalifikation 

DM-kvalifikationen havde deltagelse af de to bedste hold fra øst- og de fire bedste hold fra vest-gruppen. De seks hold spillede en enkeltturnering alle-mod-alle, og kampene blev afviklet i perioden 8. - 10. marts 2019 i Odense Isstadion med en spilletid på 3 × 15 minutter på grund af det komprimerede program i modsætning til de normale 3 × 20 minutter. De to bedste hold, Herlev og Hvidovre IK, gik videre til DM-finalerne, mens holdet, der endte på tredjepladsen, Odense IK, vandt DM-bronzemedaljer.

Kampprogram

Finale 

De to bedst placerede hold i DM-kvalifikationen, Herlev IK og Hvidovre IK spillede DM-finaler om fordelingen af guld- og sølvmedaljer i bedst af tre kampe. Uafgjorte kampe blev forsøgt afgjort i forlænget spilletid med tre markspillere på hvert hold til først scorede mål i maksimalt fem minutter. Hvis dette ikke frembragte en afgørelse, blev kampene afgjort i straffeslagskonkurrence.

Kilder / eksterne henvisninger 
DIU Stats - Øst kvinder 2018-19
DIU Stats - Kvinder vest 2018-19
DIU Stats - Kvindernes DM-kvalifikation 2018-19
DIU Stats - Kvindernes DM-finaler 2018-19

Noter 

2018-19
Ishockey i 2018
Ishockey i 2019
Luigi Di Maio

Luigi Di Maio (født 6. juli 1986 i Avellino, Italien) er en italiensk politiker, der er den nuværende udenrigsminister, hvilket han været siden 5. september 2019. Di Maio har tidligere været vicepremierminister og minister for økonomi, arbejde og socialpolitik. 

Politikere fra Italien
Defense Information Systems Agency

Defense Information Systems Agency (DISA) er myndigheden for informations- og kommunikationsteknologi i det amerikanske forsvarsdepartement. DISA blev oprettet 12. maj 1960 som Defense Communications Agency og fik sit nuværende navn i 1991. Myndigheden har sit hovedkvarter på Fort Meade i Maryland og ledes af en militær direktør med generalløjtnants eller viceadmirals grad.

Kilder/referencer

Eksterne henvisninger 
 www.disa.mil 

USA's myndigheder
Etableret i 1960
It-sikkerhed
Security Technical Implementation Guide

En Security Technical Implementation Guide (STIG) er en cybersikkerhedsmetodologi til at standardisere sikkerhedsprotokoller indenfor datanet, servere, computere og logiske design for at øge sikkerheden. Disse vejledninger, når implementeret, øger sikkerheden af software, hardware, fysiske og logiske arkitekturer ved yderligere at reducere sårbarhedsfladen.

Eksempler hvor STIGs vil være en fordel, er ved konfiguration af en personlig computer eller en enterprise-server. De fleste styresystemer er som udgangspunkt ikke sikre, hvilket efterlader dem sårbare overfor kriminelle såsom identitetstyve og computerhackere. En STIG beskriver hvordan man minimerer datanet baserede angreb og forhindrer systemadgang, når angriberen har adgang til systemet, enten fysisk ved maskinen eller over datanet. STIGs beskriver også vedligeholdelsesprocesser såsom software-opdatering og sårbarheds-patching.

Avancerede STIGs kan dække designet af datanettet i en virksomhed; inkl. konfiguration af routere, firewalls, domain name servere og switches.

Se også 
 Informationssikring (eng. information assurance, IA)
 CIA-triade
 Security Content Automation Protocol

Kilder/referencer

Eksterne henvisninger

Resurser 
 NIST Security Configuration Checklists Repository
 Security Technical Implementation Guides and Supporting Documents in the Public Area

Værktøjer 
 DoD General Purpose STIG, Checklist, and Tool Compilation CD
 Online STIG search

It-sikkerhed
Cirkus Fantastico

Cirkus Fantastico var en i 1993 omrejsende dansk cirkus, etableret af Kurt Sørensen og Jörgen Börsch (aka Jørgen Børsch). Cirkus Fantastico var planlagt til kun at turnere en enkelt sæson, markedsført med: "Og så er det blot en engangsoplevelse: kun i år. Til næste år kommer der igen noget nyt."

Henri Alakazam (aka Henry Hermansen, 1934-2001) var sprechstallmeister, mens alle artisterne kom fra de baltiske lande. Sovjetunionen var ophørt i 1991, hvorfor sovjettiske artister var nødt til at søge arbejde udenlands til lave honorarer. Orkestret var polsk og havde foruden dirigenten seks musikere. I forbindelse med selve cirkus, var der et omrejsende legeland for børn, blandt andet med et antal oppustelige hoppeborge. Teltet var 4-mastet og materiellet tungt at flytte. Kurt Sørensen var ansvarlig for økonomien og Jörgen Börsch for markedsføringen.

Referncer 

Fantastico
Etableret i 1993
National Cyber Security Centre (Storbritannien)

National Cyber Security Centre (NCSC) er en britisk myndighed for it-sikkerhed som blev oprettet oktober 2016.

NCSC er lokaliseret ved London. NCSC skal blandt andet samarbejde med Bank of England om retningslinjer for datasikkerhed i finanssektoren.

NCSC har vejledninger og anbefalinger som er frit tilgængelige.

Kilder/referencer

Eksterne henvisninger 
 ncsc.gov.uk

It-sikkerhed
Myndigheder
Sikkerhed i Storbritannien
Etableret i 2016
NCSC

NCSC eller ncsc har flere betydninger:

Organisationer 
 Nordic Council of Shopping Centers - nordisk brancheforening; butikscenterbranchen i de nordiske lande.
 National Children's Science Congress
 National Commission for Scheduled Castes, Indien
 National Cyber Security Centre (Irland)
 National Cyber Security Centre (Storbritannien)
 National Cyber Security Centre (New Zealand)

USA 
 National Computer Security Center, del af National Security Agency i USA
 National Counterintelligence and Security Center
 National Cybersecurity Center

Se også 
 National Cyber Security Centre - flertydig
National Cyber Security Centre

National Cyber Security Centre har flere specialiseringer:
 National Cyber Security Centre (Irland)
 National Cyber Security Centre (New Zealand)
 National Cyber Security Centre (Storbritannien)
DISA (flertydig)

DISA eller disa har flere betydninger:
 DISA - fra Dansk Industri Syndikat A/S
 Disa elektronik - Teglværksgade 27.
 Disa (motorcykel) - produceret i Hareskovby, Danmark i 1950'erne af Jørgen Skafte Rasmussen.
 Disa-serien; litteratur - se Marianne Gade.
 Disa (fornavn) navnedag: 3. februar (:sv:Disa)
 Disa (gudinde) (:sv:Disa)
 1319 Disa - småplanet.
 Disa (planteslægt) - under orkidéer; eksempler: Disa graminifolia og Disa uniflora.
 HMS Disa - flere svenske flådefartøjer (:sv:HMS Disa)
 Disa Records - del af Universal Music Group.
 Defense Information Systems Agency - myndighed under det amerikanske Forsvarsdepartement.

Se også 
 DISAMATIC
Cirkus Meta

Cirkus Meta var en dansk omrejsende cirkus, der kun eksisterede en enkelt sæson i 1954.

Da Meta Belli (f. Jensen, 1888) døde barnløs i 1953 satte boets eksekutor Cirkus Belli, der var blandt landets største cirkus, til salg. Hendes bror, Ejnar Jensen, som i en årrække havde været teknisk leder af cirkus, gav et bud, men blev overbudt af et konsortium med Ernst Sahlstrøm i spidsen, og de fik også retten til Belli-navnet. Der fulgte senere en retssag om navnet, som Salstrøm & co. vandt. Ejner Jensen startede for sig selv og kaldte sin forretning for Cirkus Meta.

Der var en succesfuld premiere i Horsens den 19. april 1954, men i juni måtte man erkende, at Cirkus Meta ikke var en god forretning. Cirkusset blev engageret af den engelske forlystelsesdirektør F. Horty til i 10 uger at give forestillinger på Isle of Man, fra 16. juni til 21. august under navnet Royal Danish Circus Meta. Forretningen gik konkurs efter forestillingerne og materiellet blev på Isle of Man, hvor det senere blev solgt på auktion.

Referncer 

Meta
Etableret i 1954
Nedstrandsfjorden

Nedstrandsfjorden er den østlige del af Boknafjorden og ligger mellem Tysvær og Finnøy kommune i Rogaland fylke i Norge. Fjorden har indløb mellem Stong i Tysvær i vest og Kyrkjøy i Sjernarøyane i øst. Indløbet ligger lige øst for indløbet til Hervikfjorden.

Nedstrandsfjorden deler sig i flere grene videre ind i landet. Vestre Ombofjorden går mod syd  mellem Sjernarøyane og Ombo, Jelsafjorden går østover, Sandsfjorden går mod nordøst og Vindafjorden går nordover. Nedstrandsfjorden strækker sig omkring 17 kilometer mod øst, til der hvor Jelsafjorden, Sandsfjorden og Vindafjorden har sine indløb. Sandsfjorden går videre mod nordøst til bunden af Hylsfjorden, der er 65 kilometer lang, og helt ind til Sauda, som ligger i bunden af Saudafjorden, der er 61 kilometer lang. 
På nordsiden af fjorden stikker der flere dybe vige ind fra fjorden. Muslandsviken går ind til bebyggelsen Lernaland og Hinderåvågen går ind til landsbyen Hinderåvåg. Øst for Hindarvåg ligger landsbyen Nedstrand, som har givet navn til fjorden. 

Fra Helgøy/Sjernarøyane i Finnøy kommune går der færge over fjorden til Nedstrand.

Dumpningsområdet i Nedstrandsfjorden
Nedstrandsfjorden er over 700 m dyb og har i perioder været benyttet til dumpning af udrangerede skibe, ammunition og andet. Et udvalg af skibene som er sænket her:

 1. maj 1970: «Fisterfjord», - lokal rutebåd kondemneret efter brand.

 12. januar 1980: «Kavholm», -kondemneret notbåd.

 23. januar 1983: «Stolmen», -udrangeret lokal rutebåd.

 18. november 1983: «Alexander L. Kielland», - havareret boligplatform. 

 4. oktober 1985: «Fjordsveis» ex.«Fjorddrott», -udrangeret lokal rutebåd efter et bevaringsforsøg måtte opgives. 

 ca. 1985-1986: «Åmøyfjord», - kondemneret  fiskefartøj med fortid som lokal rutebåd.

Kilder og henvisninger

Fjorde i Rogaland
Tysvær
Finnøy
Ava Addams

Ava Addams (født 16. september 1979 i Gibraltar, Gibraltar) er en gibraltarsk pornoskuespillerinde. I en alder af 26 år, i 2004, begyndte hun sin karriere i pornoindustrien for Playboy som Alexia Roy. I 2008 startede Addams med at lave sine første pornofilm, som startede med pige/pige-film samt solounderholder. Hun mødte her pornostjerne Renna Ryann, som introducerede hende for hendes senere arbejdsgiver Reality Kings.

Eksterne henvisninger 
 

Pornoskuespillere fra Gibraltar
Skuespillere fra Gibraltar
Antonio Jacobsen

Antonio Nicolo Gasparo Jacobsen (2. november 1850 – 2. februar 1921) var en danskfødt amerikansk marinemaler, der blev kendt som "Auduboninden for dampskibe".

Liv og virke 
Jacobsen blev født i København og gik på Det Kongelige Danske Kunstakademi, før han rejste over Atlanterhavet. Han kom til USA i august 1873. Han bosatte sig i West Hoboken (nu Union City) i New Jersey, på den anden side af Hudson River fra Manhattan og New York Harbor, som var fyldt med skibe fra USA og resten af verden. Jacobsen begyndte at male billeder af skibe, og i takt med at hans omdømme voksede, blev han opsøgt af skibes ejere for at male deres skibe, kaptajner og medlemmer, og mange af hans værker blev solgt for 5 dollars.

Jacobsen malede over 6.000 portrætter af sejl- og dampskibe, hvilket gjorde ham til "den mest produktive marinemaler". Mange af hans bestillinger kom fra kaptajner, og Jacobsen blev valgt både som følge af hans nøjagtighed, men også for hans lave pris.

Galleri

Se også 
 William Frederick Mitchell
 Henry Reuterdahl
 Willy Stöwer

Referencer

Eksterne henvisninger 

 
 The Early Years – Exhibition of works painted between 1877 and 1898.
 The Later Years – Exhibition of works painted between 1902 and 1916.
 Antonio Jacobsen Bio - Findlay Galleries
 "USAT Sherman", oil on canvas, 1910-1915, by Antonio Jacobsen(sold at auction by GB Tate and Sons Fine Art, from the estate of Impressionist Emerson Everett Glass(1916-1987)..)
 Works by Antonio Jacobsen The Mariners' Museum
 portrait of Antonio Jacobsen
 wife and children of Antonio Jacobsen
 portrait of Jacobsen in later years

Malere fra Danmark
Malere fra USA
Marinemalere
Personer fra København
Alumni fra Det Kongelige Danske Kunstakademi
Preben Blach

Preben Geo Mollerup Blach (født 15. december 1920 på Frederiksberg, død 28. marts 2007 i Søllerød) var en dansk hockeyspiller, der deltog på det danske landshold ved OL 1948 i London. Preben Blach spillede for henholdsvis Københavns Hockeyklub og Skovshoved IF og opnåede i alt 17 landskampe i perioden 1941-1954.

Ved OL i 1948 blev Danmark nummer 13 og sidst efter tre nederlag og et uafgjort resultat i den indledende pulje; dermed var Danmark elimineret fra turneringen. Preben Blach spillede alle fire kampe og scorede Danmarks eneste mål i nederlaget på 1-4 til Holland.

Preben Blach kom fra en hockeyfamilie. Han var søn af Arne Blach, der deltog på hockeylandsholdet ved OL 1928 og 1936. Hans onkler var Ejvind og Svend Blach, der begge spillede på hockeylandsholdet ved OL 1920.

Preben Blach blev udnævnt til årets spiller i Skovshoved i 1943, hvilket hans far også var blevet i 1939.

Referencer 

Hockeyspillere fra Danmark
Deltagere for Danmark ved sommer-OL 1948
Christian Nielsen (fodboldtræner)

Christian Nielsen (født 9. januar 1974) er en dansk fodboldtræner. Christian Nielsen har været assistenttræner for flere ungdomshold. Var cheftræner for Lyngby Boldklub efter den fyrede Mark Strudal. Christian Nielsen blev selv fyret den 21. december 2020 fra Lyngby Boldklub.

Referencer

Eksterne henvisninger 
 

Fodboldtrænere fra Danmark
Fodboldtrænere fra Lyngby Boldklub
Eigil Hansen

Eigil Hansen (født 3. februar 1922 i København, død 21. januar 1991 i Vallensbæk) var en dansk hockeyspiller, der deltog på det danske landshold ved OL 1948 i London. Eigil Hansen spillede for Københavns Hockeyklub og opnåede i alt 13 landskampe i perioden 1947-1956.

Ved OL i 1948 blev Danmark nummer 13 og sidst efter tre nederlag og et uafgjort resultat i den indledende pulje; dermed var Danmark elimineret fra turneringen. Eigil Hansen spillede alle fire kampe uden at score.

Referencer 

Hockeyspillere fra Danmark
Deltagere for Danmark ved sommer-OL 1948
Niels Egon Johansen

Niels Egon Johansen (født 9. november 1919 i Kalundborg, død 11. maj 1999 i Kalundborg) var en dansk hockeyspiller, der deltog på det danske landshold ved OL 1948 i London. Egon Johansen spillede for Kalundborg Hockeyklub og opnåede i alt 15 landskampe i perioden 1941-1953.

Ved OL i 1948 blev Danmark nummer 13 og sidst efter tre nederlag og et uafgjort resultat i den indledende pulje; dermed var Danmark elimineret fra turneringen. Egon Johansen spillede alle fire kampe uden at score.

Referencer 

Hockeyspillere fra Danmark
Deltagere for Danmark ved sommer-OL 1948
Svend Marius Jørgensen

Svend Marius Jørgensen (født 24. december 1904 i Undløse, død 10. juni 1992 på Frederiksberg) var en dansk hockeyspiller, der deltog på det danske landshold ved OL 1948 i London. Svend Jørgensen spillede for Københavns Hockeyklub og opnåede i alt 9 landskampe i perioden 1930-1948.

Ved OL i 1948 blev Danmark nummer 13 og sidst efter tre nederlag og et uafgjort resultat i den indledende pulje; dermed var Danmark elimineret fra turneringen. Svend Jørgensen spillede tre kampe uden at score.

Referencer 

Hockeyspillere fra Danmark
Deltagere for Danmark ved sommer-OL 1948